სიან-კაანი

სიან-კაანი () — ბიოსფერული ტყაჩირი მექსიკას, კინტანა-როოშ შტატის. 1986 წანაშე უღუ ნაციონალური პარკიშ, 1987 წანაშე — იუნესკოშ მოსოფელიშ მონძალაშ ობიექტეფი სტატუსი. მაიაშ ნინაშა ჯოხოდვალა ითანგუ, მუჭოთ „თექ სოდეთ იჭყაფუ ცა“.

გეოგრაფია

ტყაჩირი იდვალუაფუ იუკატანიშ ჩქონიშ ბჟაეიოლ წყარპიჯის. მუში ფართობი რე 5 280 კმ². ტყაჩირი იკათუანს ტროპიკულ ტყალეფს, ამხვადუნა მანგოშ ტყალეფი, ონტყოლაშეეფი, თაშნეშე კარიბიშ ზუღაშ ბარიერული რიფეფი. რეგიონს ოშქარი წანმოწანური ნოლექეფიშ მუდანობა 1120—1220 მმ რე, ნამუეფიშ უმეტაშობა (70 %) მოურს მესი-გჷმათუთას. 

ტყაჩირიშ ტერიტორიას იდვალუაფუ 110 კილომეტრამი, მოსოფელს სიგინძათ მაჟირა, მესოამერიკული ბრიერული რიფი, ნამუთ გინოზინდილი რე იუკატანიშ ბჟაეიოლ წყარპიჯიშე ობჟათეშა ბელიზიშ დო ჰონდურასიშ წყარპიჯიშა. სიან-კაანიშ პლაჟი მოფინილი რე ზუღაშ კუეფიშ მარქვალეფიშ ორუმეეფით.

ტყაჩირს გოვითარაფილი რე ტურიზმი, 2000 წანას ტყაჩირი იძირუ 36 ვითოში ადამიერქ.

 ქოძირით თაშნეშე
 იუნესკოშ მოსოფელიშ მონძალაშ ობიექტეფი მექსიკას
 მოსოფელიშ მონძალაშ ობიექტეფიშ ერკებული ამერიკას

 რესურსეფი ინტერნეტის 
 Amigos de Sian Ka'an/Friends of Sian Ka'an (bilingual) conservation group  
 Centro Ecologico Sian Ka'an
 Sian Ka'an at Pasaporteblog.com (ესპანური)
 Sian Ka'an Biosphere reserve

კატეგორია:მოსოფელიშ მონძალაშ ობიექტეფი მექსიკას